Banco à Bangkok pour OSS 117
Banco à Bangkok pour OSS 117 () je francusko-italijanski špijunski (spy-fi) film snimljen 1964. godine u režiji Andréa Hunebellea. Predstavlja adaptaciju romana Lila de Calcutta Jeana Brucea, odnosno nastavak filma OSS 117 se déchaîne i prvi film iz serije o agentu OSS 117 u boji. Protagonist, čiji lik tumači Kerwin Mathews, je američki obavještajac poslan u Bangkok kako bi istražio smrt svog kolege koji je pokušao istražiti tajanstvenu epidemiju kuge u Indiji. Radnja prikazuje kako se tamo sukobljava sa tajnom maltuzijanskom organizacijom koju vodi biolog (čiji lik tumači Robert Hossein) čiji je cilj izazvati globalnu pandemiju neizlječive bolesti i tako reduciralo "suvišno" stanovništvo svijeta. Film je sniman na autentičnim lokacijama u Tajlandu, a posebno se isticao kaskaderskim scenama koje je izvodio Hunebelleov suradnik Claude Carliez. Matthewsu je to bio posljednji film u seriji; sljedeće godine ga je u nastavku pod naslovom Furia à Bahia pour OSS 117 zamijenio austrijski glumac Frederick Stafford. Hossein, koji u filmu tumači lik ludog naučnika, je sličan, iako sporedni, lik tumačio nekoliko godina kasnije u nastavku Pas de roses pour OSS 117.

Uloge 
 Kerwin Mathews ... Hubert Bonisseur de La Bath
 Pier Angeli ... Lila Sinn, sestra Dr. Sinna
 Robert Hossein ... Dr. Sinn
 Dominique Wilms ... Eva Davidson, Leacockova sekretarica
 Gamil Ratib ... Akhom 
 Henri Virlojeux ... Leacock 
 Jacques Mauclair ... Mr. Smith 
 Henri Guégan ... Karloff 
 Raoul Billerey ... Christopher Lemmon 
 Jacques Hilling ... Hogby

Izvori

Vanjske veze
 
 OSS 117 minaccia Bangkok dell'archiviodelcinemaitaliano.it

Francuski filmovi
Italijanski filmovi
Špijunski filmovi
Akcije (filmovi)
SF-filmovi
Authority control 2